L'Ajuntament de Lleida nega que existeixi «una situació d'alarma generalitzada» per la presència de mosquits a la ciutat\nLarrosa considera que es tracta d'una situació transitòria afavorida per l'arribada en les darrers setmanes d'una forta calor acompanyada de pluges\nper Redacció dijous, 1 de juny 2017 - 19:30h\nEls mosquits es localitzen a la llera del riu Segre | LleidaDiari.cat\nEl segon tinent d'alcalde de la Paeria i regidor de Promoció i gestió de l'hàbitat urbà i rural i la sostenibilitat, Félix Larrosa, ha explicat que des de fa més d'un mes l'Ajuntament de Lleida, en el marc de la campanya anual que porta a terme, està duent a terme un seguit d'actuacions per tal de minimitzar la presència de mosquits i altres insectes a la ciutat. El responsable municipal ha concretat que, entre altres, s'estan duent a terme tasques de neteja i també s'està aplicant un bactericida biològic en aquells punts on es detecta la presència de larves, sobretot entorn del riu Segre. Així mateix, ha remarcat que no s'actua en insectes adults, ja que en aquest cas caldria utilitzar productes químics. Larrosa assegura que no existeix «una situació d'alarma generalitzada» a la ciutat i rebutja parlar de plaga, tot defensant que es tracta d'una situació transitòria afavorida per l'arribada d'una forta calor acompanyada de pluges, que «han deixat punts on s'entolla l'aigua i que esdevenen un caldo de cultiu per a la proliferació de mosquits i d'altres insectes». En aquest sentit, considera «ridícul» que el grup municipal del PDeCAt i Unió es vulgui atacar l'equip de govern amb aquesta qüestió.\nAixí mateix, ha defensat que «els veïns saben que sempre que han tingut algun problema amb aquesta qüestió s'han adreçat a la Paeria i des de l'Ajuntament s'ha actuat conseqüentment seguint les incidències i atacant l'origen del problema», que són els nius on es desenvolupen les larves que s'acabaran convertint en insectes. Segons el responsable municipal, aquest problema, que considera transitori, rau en el fet que «ha arribat una època de forta calor, acompanyada de l'arribada d'aigua, que provoca que hi hagi espais i racons de la ciutat, especialment entorn del riu Segre, on s'entolla i això és un caldo de cultiu per a la proliferació de mosquits i d'altres insectes».\nEl responsable municipal ha explicat que des de fa més d'un mes i de la mateixa manera que en anys anteriors, la Paeria «està actuant als embornals, netejant i anant a buscar els punts amb presència de larves» i «tots aquests treballs es fan de forma manual». En aquest sentit, el tinent d'alcalde ha remarcat que s'està actuant en les larves, amb un bactericida biològic, però no en els insectes adults, ja que en aquest cas caldria utilitzar productes químics, que l'Ajuntament de Lleida va decidir deixar d'emprar. Aquestes actuacions es complementen amb els diferents tractaments que porta a terme la Generalitat contra la mosca negra al Segre, segons ha indicat Larrosa.\nLa fira Municipàlia de Lleida s'obre portes a Amèrica Llatina


Arxius de estat d'alarma | Diari La República Checa\nAlerten que es dispararan les festes il·legals i els botellons\nLa Federació Catalana d’Associacions d’Activitats de Restauració i Musicals (Fecasarm) ha alertat que “es multiplicaran botellons i festes il·legals” a partir del 9 de maig davant la falta d’oferta legal a partir de les 23.00 hores, després d’una reunió aquest divendres amb representants de la Generalitat.\nEn una nota, l’entitat ha lamentat que la “Generalitat desaprofiti una nova oportunitat” perquè el sector pugui absorbir aquestes festes il·legals i assegura que ho podria haver fet aprovant un pla sectorial.\nSegons ha assegurat, aquest pla permetria fixar paràmetres i requisits per reobrir els locals d’oci nocturn amb seguretat amb l’ús de tests d’antígens, aplicacions per gestionar el resultat d’aquests tests i aparells de desinfecció de l’aire.\nEl directiu de Fecasarm Eduardo Abenójar ha assegurat que “és inacceptable” que l’administració mantingui els locals tancats durant dos mesos més, després de sumar 20 mesos de tancament amb una ajudes que ha titllat de insignificants.\nFecasarm ha mostrat la seva decepció davant la falta de concreció de el pla sectorial per a la reobertura de l’oci nocturn, que haurà de discutir i, si escau, aprovar el Procicat la propera setmana.\nLes pistes de ball estaran tancades\nLa patronal assegura que el pla és “de cara a la galeria ja que neix sense eficàcia real” perquè ha de ser la Conselleria de Salut la que permeti la seva entrada en vigor quan dicti una normativa que substitueixi l’SLT 2782/2020 aprovada a l’agost, cosa que no està previst fins d’aquí a un o dos mesos, segons l’entitat.\nEl secretari general de l’entitat, Joaquim Boadas, ha assenyalat que el pla “tampoc contempla quines són les condicions en què es podrà treballar” com l’aforament, si es podrà disposar de pista de ball o si serà necessari un test previ.\nSánchez ofereix a les comunitats poder declarar l’estat d’alarma\nEl president del govern espanyol, Pedro Sánchez, ha ofert a les Comunitats Autònomes la possibilitat de declarar l’estat d’alarma per territoris per contenir els rebrots. “Totes les CCAA tenen a la seva disposició l’eina legal de l’estat d’alarma i la possibilitat de sol·licitar-ne la declaració a tot o part del seu territori”, ha dit en roda de premsa aquest dimarts després del Consell de Ministres.\nEn aquest cas, el comandament únic seria el president autonòmic i és qui hauria de comparèixer al Congrés dels Diputats per sol·licitar-lo. Sánchez ha dit que el govern espanyol està disposat a donar suport a les peticions dels presidents autonòmics per aplicar l’estat d’alarma als seus territoris.\nEn aquest sentit, ha afirmat que els diputats de les formacions polítiques de l’executiu de coalició -PSOE i Unides Podem– hi votarien a favor. Sánchez ha apuntat que l’estat d’alarma no té per què implicar un confinament com el que es va decretar al març.


El festival sortirà per primera vegada a la plaça de la Vall\nRaúl Prieto inaugura el festival.\nActualitzada 06/08/2016 a les 06:58\nEl festival Orgue&nd sortirà per primer cop al carrer i el concert inaugural es realitzarà a la plaça de la Vall d’Andorra la Vella, segons va informar ahir en un comunicat l’Associació Amics dels Orgues de les Valls d’Andorra, que organitza el festival juntament amb l’arxiprestat. En cas de pluja el concert es traslladarà al Consell General.\nEl concert inaugural, que tindrà lloc dimecres vinent sota el nom d’Orgue a la fresca, serà a càrrec del prestigiós músic Raúl Prieto, titular del Sursa Concert Hall i professor de la Universitat Estatal d’Indiana, dels Estats Units.\nEl repertori que oferirà Prieto tindrà una estètica romànica i barroca, segons el comunicat.


Álex Rins acaba tercer als Estats Units i se situa líder de Moto2\nEl pilot català s'ha beneficiat de la caiguda de Xavier Simeon, en una cursa que ha guanyat Sam Lowes per davant de Johann Zarco\n2 min. Barcelona 12/04/2015 20:04\n651x366 Álex Rins, nou líder de Moto2 / MOTOGP Álex Rins, nou líder de Moto2 / MOTOGP\nÁlex Rins és el nou líder de Moto2 després d'acabar tercer al Gran Premi de les Amèriques. El pilot català s'ha beneficiat de la caiguda de Xavier Simeon al tram final de la prova per avançar un lloc a la classificació i acabar al podi, en una cursa elèctrica que ha guanyat Sam Lowes per davant de Johann Zarco.\nTot i que la qualificació havia estat molt igualada, la cursa s'ha trencat de seguida i han quedat ben definits els diferents grups. Al capdavanter, no hi havia cap català, ja que Alex Rins i Tito Rabat ocupaven momentàniament la quarta i la cinquena posició a la cursa. De fet, Tito Rabat ha fet una bona sortida (era tercer) i s'ha arribat a situar líder, però no ha pogut aguantar el ritme dels capdavanters, mentre que també n'ha quedat despenjat Rins.\nSam Lowes, Xavier Simeon i Johann Zarco encapçalaven la prova, que ha fet un gir inesperat a falta de tres voltes, quan els dos últims pilots s'han tocat i el que n'ha sortit més mal parat ha estat el belga Simeon, que ha anat pel terra. El toc, però, també ha fet perdre uns metres a Zarco, que ja no ha estat a temps d'atrapar Lowes.\nPel què fa als catalans, i a banda del podi de Rins i del quart lloc de Rabat, destaca el quinzè lloc d'Àlex Márquez, que ha sumat un punt. Ricard Cardús ha estat dissetè i Lluis Salom, 27è.


Notícies - FGC connectarà les línies del Vallès i Llobregat-Anoia a partir del 2023\nL'alcalde de Barcelona i el conseller, durant la presentació del projecte / Foto: ACN\nel 16/oct/14 Redacció Societat PDF\nBarcelona disposarà de tres noves estacions de Ferrocarrils de la Generalitat - Hospital Clínic, Francesc Macià i Gràcia - a partir de 2023 gràcies a la prolongació de la línia Llobregat-Anoia. La nova parada a Gràcia permetrà la interconnexió amb la línia del Vallès, que ja hi té una estació. Les obres tenen un temps estimat d'execució de tres anys i nou mesos.\nEl conseller de Territori i Sostenibilitat, Santi Vila, ha destacat la rendibilitat d'aquestes noves tres estacions que captaran 14 milions de nous usuaris, el 38% dels usuaris actuals. Vila també ha obert la porta que el finançament del projecte, valorat en 321 milions d'euros, sigui fruit de la col·laboració públic-privat.\nLa prolongació implicarà la construcció tres noves estacions i la remodelació la de Plaça Espanya:\n- Hospital Clínic, al carrer d’Urgell, entre Rosselló i Còrsega, que permetrà l'intercanvi amb L5 del metro\n- Francesc Macià, al carrer d'Urgell entre Buenos Aires i la plaça Francesc Macià, que facilitarà l'intercanvi amb el Trambaix.\n- Gràcia, a Travessera de Gràcia, entre Balmes i Via Augusta, amb connexió amb la lína de FGC Barcelona-Vallès.\n- A Plaça Espanya, l'obra comportarà la remodelació del vestíbul de l'estació de FGC existent, i de l'intercanviador amb L1 i L3 de metro.\nLa línia Llobregat-Anoia té en servei 98 quilòmetres amb una demanda de 23 milions de viatgers anuals. La línia onnecta les comarques del Bages, l'Anoia i el Baix Llobregat amb la ciutat de Barcelona, on ara té dues estacions.\nLa línia Barcelona-Vallès té 45 quilòmetres en servei i 32 estacions, que s'ampliaran amb les prolongacions, en marxa a Terrassa i Sabadell. Registra uns 57 milions d’usuaris l'any i connecta el Vallès Occidental amb Barcelona.


Estructuració: Les cinc grans unitats de l’assignatura estan ividides en lliçons d’extensió diferent.\nLes activitats fetes es lliuraran al professor perquè pugui corregir-les, puntuar-les i comentar-les amb els i les alumnes particularment. S’insistirà, especialment, en l’activació i la millora del mecanisme\nde processament d’informació gràcies a la confecció de mapes conceptuals i d’esquemes. Temporització: La temporització figura en cada unitat. La divisió de les hores en (a) hores d’estudi i (b) hores de realització dels exercicis es perquè l’alumne/a s’orienti en la distribució d’ambdues activitats. El criteri que s’ha seguit en aquesta distribució obeeix a la relació de proporcionalitat entre la dificultat de la matèria, la quantitat d’informació i la classe d’exercici.\nLa nota màxima que es podrà obtenir dels exercicis lliurats fora del termini és: 8. La participació en els temes del fòrum serà valorada per pujar nota.


L’Snatt’s Sant Adrià es juga l’ascens a l’LF1 a Leganés - Línia Nord ed. Barcelonès Nord\nPau Arriaga|2021-04-07T11:39:13+02:007 abril 2021|Sant Adrià|Línia Nord ed. Barcelonès Nord\nTres partits separen les liles del retorn a la màxima categoria. Foto: FSA\nLa història es repeteix, o podria repetir-se. El primer equip de l’Snatt’s Femení Sant Adrià disputa, a partir d’aquest divendres, una nova fase d’ascens a la màxima categoria del bàsquet estatal, la Lliga Femenina Endesa. Aquesta vegada, les de Dani José se la jugaran al Pabellón Europa de Leganés, que entre demà i diumenge serà l’escenari on es decidiran quins dos conjunts tenen dret a l’ascens.\nL’Ardoi, segon classificat del grup A, i el Canoe, quart del grup B (i que només va sumar un triomf més que el cinquè, el RaCa Granada) seran els dos conjunts contra els quals s’enfrontaran les liles. El primer partit serà contra les madrilenyes divendres a dos quarts de dues del migdia, mentre que el partit decisiu serà dissabte a la mateixa hora contra el conjunt navarrès.\nEls millors equips de cadascun dels quatre grups es classificaran per a les semifinals, que es jugaran diumenge a les quatre (aquesta és la que disputarien les adrianenques) i a les sis de la tarda. Els vencedors d’aquests dos partits s’hauran guanyat l’ascens de categoria.\nIgual que va passar en les dues darreres jornades de la fase regular de la temporada 2020-21, hi haurà públic a les graderies del recinte esportiu. De fet, el CB Leganés, organitzador de la fase final, ha posat a la venda abonaments d’entrades per als dos partits de la fase de grups, que es poden comprar per 18 euros.


Projectes integrals de reforma i interiorisme - Open Concept\nProjectes integrals de reforma i interiorisme\nProjectes integrals de reforma clau en mà, des del disseny fins a l’execució; i seguiment de processos d’obra, adaptant-nos a cada client, al pressupost i les seves necessitats.\nServeis d’interiorisme i decoració. Les millors marques internacionals de mobiliari amb les últimes novetats del sector i fabricació de mobiliari a mida. Evaluació on-site.\nTreballem els diferents estils: Clàssic, Art decó, Nòrdic, Minimalista, Rústic, Eclèctic, Industrial, Vintage-retro, Escandinau, Clàssic renovat, Mediterrani…\nEspecialistes en Open Concept\nSom especialistes en Open Concept: creació d’espais diàfans per vivendes, creant harmonia entre espais i treient el màxim rendiment a les seves dimensions.\nQuan contractes una reforma amb Open Concept t'oblides dels problemes, ells s'encarreguen absolutament de tot. No només estàs contractant una reforma maravellosa, estàs contractant traquilitat i professionalitat. Moltes gràcies a Xavi i Antoni per la feina ben feta!\nVam comprar un pis a reformar sencer, vam contactar amb Open Concept perquè ens havien parlat molt bé d'ells i vam contractar el servei clau en mà. Estem encantats amb el resultat, el preu i, sobretot, perquè no vam tenir cap problema durant les obres.\nAntoni i Xavi són dos grans professionals amb grans idees i un tracte excel·lent. Treballen cada projecte de forma minuciosa com si es tractés de la seva pròpia casa. Si vas a Open Concept, saps que estàs en molt bones mans.


‘Tothom té una història’: un recull d’experiències de vida de persones que viuen a la Bisbal, Notícies, Ajuntament de la Bisbal d'Empordà\n03/12/2019 a les 11:00\nL’Àrea d'Acció Social i Ciutadania, l’Àrea d’Enseyament, l'Oficina de Català, l'Escola de Música Conrad Saló, la UEC i l'Àrea d'Ensenyament han unit forces per endegar un nou projecte relacionat amb l’art i la cultura: ‘Tothom té una història’. La proposta vol donar continuïtat a #AtrapaelRap per tal de seguir treballant amb la música i la creació com a espai de trobada. ‘Tothom té una història’ vol servir per fer un recull d’experiències vitals de bisbalencs i bisbalenques, documentar-les i crear un arxiu de cròniques de vida per poder fer intervencions artístiques, intergeneracionals i comunitàries.\nLes persones participants poden fer arribar la seva història: per escrit, en un àudio o en un vídeo, (al correu ensenyament@labisbal.cat o al telèfon 617 600 813). També es pot anar al taller d’escriptura autobiogràfica del 4 de desembre (de les 17 h a les 19 h, a la sala Adela Trayter de les Escoles Velles) i explicar la vivència presencialment. Pot acompanyar-se d’un objecte o imatge que la representi i, alhora, extreure’n alguna conclusió. Cal incloure nom, edat, telèfon i contacte. Finalment, el 13 de desembre, de les 16 h a les 17.30 h, en un espai sorpresa, tindrà lloc l’activitat artística i musical #AtrapaelBanc.


Un viatge espiritual guiat per Willy Wonka - Regió7\nLa cerimònia del cacau és una de les "més profundes i reconfortants espiritualment que hi ha", asseguren des de l'establiment Frizzant de Barcelona\n23·06·22 | 19:17 | Actualitzat a les 19:19\nLa xocolata té efectes terapèutics\nEl cacau és terapèutic. I no només perquè, després d'un llarguíssim dia de treball, devorar unes unces et cura qualsevol mal, sinó perquè l'última moda en tractaments emocionals i terapèutics l'inclouen com a ingredient essencial. Benvinguts a les Cacau ceremony de Frizzant (Gran Via de les Corts Catalanes, 692, Barcelona), un esdeveniment mensual que, durant dues hores, proposa un viatge al teu interior al més pur estil Willy Wonka: amb xocolata.\nLa cerimònia del cacau és una de les “més profundes i reconfortants espiritualment que hi ha”, asseguren els organitzadors. I utilitza elements de la meditació, de la introspecció guiada i de les teràpies psicoafectives per aprofundir en velles creences i traumes assentats, a més de generar un espai segur on obrir les teves pròpies barreres emocionals i trobar un preat moment d'honestedat. És hora d'entendre els teus sentiments, què millor que acompanyar-ho de xocolata?\nNo és l'única activitat d'aquest estil de Frizzant, que, com defineix Sònia, una de les fundadores, és un club social de ioga, un lloc on practicar aquest exercici, tot i que no exclusivament, ja que també té gastronomia, àrees de teletreball i activitats terapèutiques, relaxants i per despertar la inspiració, com els workshops de mindfulness a través de la ceràmica, o un viatge de 6 hores guiat per un guru i expert en l'ús de bolets màgics. Vaja, el place to be per als que necessiten una sessió de relax exprés i no poden esperar a les vacances.\nViatge en el temps: pobles medievals\nCascades i rius: racons bucòlics on fer la capbussada\nCardona, de passeig per la vila de la sal\nPenelles: murals plens d’històries


Això de "és evident que no era possible la pràctica del sexe" no hauria de ser tan contundent. Es pot descartar el sexe homosexual en saunes, encara que no fos el més habitual?\n22 de setembre de 2016 a les 13:40\nÉs cert que el comentari està fet pensant sols en el sexe heterosexual, però no pareix que el sexe homosexual fóra possible en esta classe de banys, en les que hi ha una única sala pública. No hi havia cap lloc on retirar-se en privat.\n28 de setembre de 2016 a les 22:03\nNo he trobat el que necesito\n11 de gener de 2019 a les 12:29\nSe m m enpalmat llegint aixo🤤\n11 de gener de 2019 a les 12:37\ntu tía la coja ha dit...\nAixó ho trobo inapropiat noooois.Xd\n14 de gener de 2019 a les 9:45


Millora les fotos que fas amb el teu mòbil: els controls manuals explicats fàcilment | Marbrerie\nMillora les fotos que fas amb el teu mòbil: els controls manuals explicats fàcilment\nFa uns anys era una autèntica raresa comprar un telèfon la càmera tingués controls manuals per poder afinar a l’hora de fer una foto. Però això està canviant de forma radical. A poc a poc comença a ser excepcional que un telèfon no compti amb la possibilitat de modificar els mateixos paràmetres que una càmera compacta avançada, una rèflex o una càmera sense mirall d’objectius intercanviables.\nEls primers a llançar un telèfon amb controls manuals i possibilitat de gravar les fotos en format RAW (en brut, per permetre una edició més flexible que un arxiu Jpeg) va ser Nokia amb el Lumia 1040. que va marcar una fita. Però avui fins i tot telèfons molt barats compten amb aquesta funció i permeten modificar valors com els nivells d’exposició, la velocitat de el tret, la sensibilitat ISO i fins i tot la profunditat de camp. Bé sigui des de la pròpia aplicació nativa de càmera o bé mitjançant una aplicació de tercers.\nCom saber si la càmera del meu telèfon té controls manuals?\nSi el teu telèfon és un iPhone amb iOS a 10 o amb una versió més actual de iOS, pots utilitzar aplicacions de tercers per poder utilitzar els controls manuals. Una de les nostres favorites és Procam, que cada vegada disposa de més funcions segons va actualitzant-se. Però hi ha moltes altres que poden servir-te per disparar amb controls manuals ia més emmagatzemar-les en format RAW per editar-la amb flexibilitat. En l’iPhone oa l’ordinador.\nEn el cas dels telèfons Android molts compten amb la possibilitat d’usar els controls manuals des de la pròpia aplicació de cambra en algun apartat anomenat Pro o similar. Però si això no fos possible potser puguem malgrat tot utilitzar controls manuals a la cambra a l’fer la foto amb una altra app. Instruccions Camara Compatibility és una aplicació gratuïta que et indica que controls manuals es poden usar amb el teu telèfon i si permet gravar fotos en RAW. Si tal cosa és així, com per exemple succeeix amb el Google Pixel 3, només ens queda fer servir una aplicació de càmera que permeti usar controls manuals. Com Manual Camara. Ull, no d’edició fotogràfica. Aquí estem parlant de el moment de fer la foto, no d’el moment de processar-la.\nl’app Procam ens indica en aquesta foto que tot i que estem fent la foto amb la manera automàtica, hi ha un problema: el cel apareix massa il·luminat.\nquè són els nivells d’exposició?\nHi ha tres paràmetres, que ara abordarem, que ens permeten controlar la lluminositat d’una foto: la velocitat d’obturació, la sensibilitat ISO i l’obertura de diafragma. Encara que cal dir que en la immensa majoria de telèfons aquest últim valor és fix, amb l’excepció d’alguns dels últims terminals de Samsung de gamma avançada i algun altre telèfon més. Aquests tres paràmetres influeixen en el que s’anomenen els nivells d’exposició.\nA la cambra del nostre mòbil podem alterar el nivell d’exposició, la lluminositat, que per defecte capta l’terminal (una funció amb l’expliquen la immensa majoria de telèfons). Si ho fem amb valors positius (+2 EV per exemple) obtenim una imatge més lluminosa, però quan la alterem cap a valors negatius (-1 EV per exemple) obtenim una imatge més enfosquida. Si augmentem la lluminositat, la càmera disminuirà la velocitat de tret, pel que és possible que obtinguem imatges mogudes, i augmentarà la sensibilitat ISO, el que repercutirà en que la foto es vegi més pixelada. En canvi si baixem la lluminositat augmentarà la velocitat de tret, congelant l’acció, i la sensibilitat ISO disminuirà (i amb ella el nivell de soroll).\nUna foto amb un valor de +1 EV apareix amb una lluminositat superior a la que en manera automàtica té les.\nQuè és la sensibilitat ISO?\nQuan es comprava fa anys un carret, en moltes botigues preguntaven si era per fer fotos en interiors oa plena llum del dia. En funció d’això venien pel·lícula amb una sensibilitat ISO menor, per a fer fotos amb una bona lluminositat i obtenir un bon nivell de detall en les còpies, o amb una sensibilitat ISO major, que deixa veure més el “gra” de la foto però que també potencia la lluminositat. a les càmeres digitals la regla s’aplica de la mateixa manera. Però cal tenir en compte que en els telèfons mòbils no convé establir valors superiors a 400 ISO o 800 ISO (això en el millor dels casos), doncs a causa de la reduïda grandària de l’sensor d’imatge la imatge es pot veure molt perjudicada per la presència de soroll.\nUna cosa que per cert alguns fabricants de telèfons intenten pal·liar donant-li a la foto un aspecte poc natural, en què el soroll és eliminat però a costa que la foto tingui un aspecte que recorda el d’una aquarel·la. Això sí, si aquest efecte aquarel·lat ens molesta sempre podem fer-les en format RAW i mantenir l’aspecte granulat. Si el blanc i negre ens atreu, aquest soroll és molt menys molest si fem servir una escala de grisos a la foto. A la fi i al el cap causa de la nostra cultura visual estem acostumats a les fotos en blanc i negre amb un gra molt visible.\nAquesta foto té un valor de 80 ISO, una sensibilitat que amb prou feines deixa veure gra a la imatge, perquè hi ha llum suficient.\nQuè és la velocitat d’obturació?\nEls trípodes van néixer amb les primeres càmeres. La raó és molt senzilla. Les primeres càmeres de segle XIX trigaven hores a fer una foto. Per tant la càmera havia d’estar completament immòbil. Però a poc a poc va sorgir el concepte de ‘instantània’, que es deu al fet que la foto era captada en una fracció de temps inferior a un segon. De fet, durant molt temps la regla va ser que per evitar que una foto no aparegués trepidada havia de disparar amb una velocitat de 1/125. Sí, un segon dividit en 125 parts.\nPerò els estabilitzadors d’imatge van alterar aquesta regla. Aquests consisteixen en compensar el moviment de la nostra mà, per lleu que aquest sigui, per permetre’ns disparar sense trípode a velocitats molt lentes. Avui en alguns telèfons podem disparar a velocitats de 1/4, un quart de segon, el que no està gens malament. Encara que, ull, alguns terminals no compten amb estabilitzador d’imatge, de manera que la regla de 1/125 segueix estant vigent. Com més baix sigui el valor de la velocitat d’obturació, durant més temps entra la llum, el que ens permet evitar que hàgim de disparar amb sensibilitats ISO altes. Això sí, en el cas de voler congelar el moviment d’un objecte en funció de la velocitat a la qual es mogui aquest necessitarem disparar a velocitats de 1/250 o més.\nen aquesta foto el valor de el tret és relativament alguna cosa, 1/100 perquè el nivell de lluminositat és un punt inferior a què es calcula en automàtic .\nQuè és la profunditat de camp i l’obertura de diafragma?\nHem deixat per al final l’obertura de diafragma perquè aquest valor en general no podem modificar-lo. Els objectius per a telèfons solen comptar només amb la possibilitat de fixar un únic valor de diafragma. El diafragma no és altra cosa que un component que va en l’objectiu i que en funció de la seva major obertura permet una major entrada de llum. Samsung a diversos dels seus models de telèfon, com el Galaxy S10, inclou per exemple un diafragma de f / 1.5. Que és un valor bastant lluminós, el que ens permet no haver de disparar a velocitats molt lentes, fins i tot de nit, ni augmentar massa la sensibilitat ISO. A l’hora de triar un mòbil hem de saber que la lluminositat de l’objectiu decreix quan aquest valor augmenta.\nPer exemple, un objectiu amb una lluminositat f / 2.4, com el que fan servir les segones cambres de molts telèfons, és molt menys lluminós que un objectiu amb una lluminositat f / 1.8. Que és la lluminositat de la càmera dels iPhone XR. La profunditat de camp és l’àrea que apareix nítida a la foto. La manera retrat d’alguns telèfons intenta suplir mitjançant algoritmes l’existència d’un diafragma de lluminositat variable. I d’un sensor d’imatge més grans, encara que estalviarem explicar això per ser alguna cosa complex. Per això, trobem telèfons que a l’activar el mode retrat, ens permeten simular a l’fer la foto, o després de fer-la, el diafragma de la foto i el seu profunidad de camp. Ull, aquests algoritmes no alteren la lluminositat de la foto, com succeiria amb una càmera d’un altre tipus. Simplement alteren l’àrea que apareix nítida a la foto, per això usant-los podem reforçar la imatge d’una persona, o un objecte, desenfocant el fons.


Antoni Bassas: "Si em fan triar, trio ser europeu a ser americà"\nEl periodista clou l'Aula de gent gran de Lleida on hi han passat 819 alumnes\nAntoni Bassas durant la seua conferència. FOTO: UdL\nVídeo: conferència d'Antoni Bassas a la cloenda de curs de l'Aula de la Gent Gran de Lleida\n"Si em fan triar entre ser europeu i ser americà, trio ser europeu, malgrat els nostres defectes". Així finalitzava la seua conferència el periodista Antoni Bassas, que avui cloïa al Rectorat el curs de l'Aula d'extensió universitària de Lleida, coneguda també com Aula de la gent gran. El periodista, però, ha agraït als Estats Units tot el que hi havia après com a professional i el que van aprendre els seues fills mentre hi van viure.\nBassas, ha fet una anàlisi variada i carregada de vivències dels anys que va passar als Estats Units, entre 2009 i 2013, com a corresponsal de Televisió de Catalunya als Estats Units, tot detallant les característiques de la societat nord-americana, que es diu "es creu excepcional i superior a qualsevol altra".\nTot i criticar el seu individualisme o el seu sistema sanitari, el periodista ha lloat el concepte del somni americà quan parla d'igualtat i de llibertat per a tothom. "És un somni per tota la humanitat i de somnis com aquests n'estem mancats", ha afirmat.\nBassas també ha analitzat la victòria de Donald Trump en les darreres eleccions, davant Hillary Clinton, a la qual s'hi ha referit com una mala candidata. "Trump es va aprofitar de la debilitat de la seua oponent, que representava els de sempre, i va saber guanyar-se la gent apel·lant al patriotisme -America first- amb un llenguatge agressiu que van fer seu els més decebuts", ha dit.\nAmb gairebé quatre dècades de trajectòria professional, Antoni Bassas, compta amb el Premi Nacional de Periodisme (2001), el Premi Nacional de Radiodifusió (2005) i un premi Ondas. Després de desenvolupar bona part de la seua carrera a Catalunya Ràdio i TV3, Antoni Bassas actualment és membre de l'equip directiu del diari Ara.\nA més de l'Aula d'extensió universitària de Lleida ciutat, que compten amb el suport de la UdL, també hi ha aules a Agramunt, Alcarràs, Almacelles, Almenar, Balaguer, El Pont de Suert, Esterri d'Àneu, Les Borges Blanques, Cervera, Guissona, Linyola, Mollerussa, Tàrrega, Tremp, Sant Guim de Freixenet i Vielha.\nAquest curs un total de 3.011 persones (2.198 dones i 828 homes) s'han matriculat en aquesta activitat formativa, essent Lleida ciutat, amb 819 inscrits (600 dones i 219 homes), la que ha comptat amb més alumnat. Francesc Rué, president de l'Aula d'extensió universitària de Lleida, ha destacat que enguany el nombre de matriculats va augmentar en més d'un centenar al curs anterior i que de cara al vinent, esperen arribar al miler de participants.


Fa més d'un any, pocs dies després de les darreres eleccions autonòmiques. Per motius professionals em toca visitar una casa al nord de l'Avinguda Diagonal de la Barcelona. Upper que en diuen. Casa senyorial. El porter, uniformat, ens obre la porta. L'immoble s'ho val. Pasta gansa. Hi viuen hereus d'una família de bona nissaga. Catalans, catalans, encara que ara parlen normalment en castellà. L'avantpassat, abans de la Guerra Civil, havia dominat com a bon cacic de la Lliga la comarca on la família tenia l'històric mas. Després, naturalment, com tocava per mantenir-ne l'estatus, havien abraçat el franquisme. Tot i que no ve a compte i no té ni idea de com pensem els qui la visitem, no s'està de fer-nos notar que ella ha votat a aquell noi jove tan prometedor. En efecte, Ciutadans ha fet un excel·lent resultat als barris alts (vull dir socialment, alts) de la capital catalana i ha obert la primera fuita seriosa de vot en l'espai de la dreta espanyolista al Principat. Aquella tendència s'ha engruixit i refermat i a hores d'ara el partit impulsat pels taxidermistes és a un pas d'esdevenir el pal de paller del dependentisme a Catalunya. En parlarem amb més calma.\nÉs per això que cal reaccionar de manera urgent en defensa del partit i les cadires i alguns perden els papers. Enric Millo llança el lament: "em sento exclòs socialment perquè no sóc independentista". El número dos del Partido Popular a Catalunya (a qui no em canso de preguntar, sempre que puc, a les xarxes socials, com porta la demanda que va anunciar contra Vilaweb per haver informat del seu fracassat intent d'entrar Esquerra quan va marxar d'Unió per surar) demostra, una vegada més, la seva profunda baixesa personal. En el marc de la pitjor crisi econòmica de la Catalunya contemporània, amb més de sis-cents mil aturats i una depauperació general que ens ha fet retrocedir vint anys (als que vivim a la part baixa de la Diagonal), amb milers de nens i famílies en risc de pobresa, amb uns serveis públics agafats amb pinces i en procés de degradació diari. Amb tots aquests elements, el senyor Millo, que decideix lliurement (i que viu com un rei) gràcies a la seva activitat política al servei de la dependència, té els sants pebrots de parlar-nos d'exclusió social. I de presentar-se ell com un exclòs. Una autèntica vergonya pròpia d'algú que viu completament desconnectat del món real. Exclòs de la realitat.\nCrisi Dependentisme Espanyolisme Espoli fiscal Regeneració\nRamon Llull 31 de gener de 2014 a les 10:35\nJusta la fusta! (Sort que alguna vegada n'he portat la contrària amb en Granollacs, sinó encara semblaria una fotocòpia de 4a. divisió regional).\nJusta la fusta perquè sempre he pensat que el PP està format per oportunistes, ignorants de pes i de falangistes. Aquesta vessant del botifler que avui ens descrius, n'és un exemple de la ductilitat d'alguns que, sense cap mena de vergonya salten la barrera i s'instal·len a casa del veí falangista. En conec i m'horroritzen. No hi puc conviure. Se m'encén la sang.\nEn Millo es queixa de la marginació que pateix ell i de molts dels seus. Home! Ell no deu notar la pudor que fan, però els qui estan al seu voltant sí que ho noten. Alguns se n'aparten; altres ja ni es coneixen. I parla de que els marginem, quan són ells els qui van descarrilats.\nEsclar que la dona "estropajosa" que es posa quatre tones de pintura cada dia tampoc no s'ho nota...


Com es produeix el contagi de la leishmània en mascotes?\nUna malaltia perillosa per a la teva mascota\nLa leishmaniosi pot afectar qualsevol classe de gos, si bé és cert que algunes mascotes són menys propenses a contagiar-se. A l'extrem oposat hi ha aquells animals amb més tendència a desenvolupar la malaltia, com és el cas de races com a pastors alemanys o bòxers, així com els mascles, més propensos que les femelles. Encara que de vegades es desenvolupa de manera lleu, hi ha molts casos en què l'afectació de la malaltia és molt greu, arribant a causar la mort de l'animal.\nPresta atenció a l'aspecte i comportament de la teva mascota, ja que alguns símptomes d'aquesta malaltia són evidents: pèrdua de pes, atròfia muscular, caiguda del pèl i excés de caspa, febre, mal alè, coixesa, cansament excessiu, vòmits, lesions oculars i en la pell, úlceres o sagnat de nas. Aquests símptomes són els més freqüents en un 80 per cent de les mascotes afectades.\nÉs important acudir al veterinari de manera habitual per detectar la malaltia, ja que no sempre hi ha manifestacions visibles. Els serveis veterinaris de Centre Veterinari Les Torres inclouen unes proves diagnòstiques per determinar ràpidament si el teu gos està infectat i, si és així, en quina fase es troba.\nLes revisions són fonamentals per protegir al teu gos d'aquests paràsits. És el millor mètode preventiu. D'altra banda, la vacuna no és infal·lible al complet, però farà més fort al teu animal de companyia si arriba a infectar-se. A més, per incrementar la seva protecció, comptem amb els collarets i pipetes dissenyats per a aquests casos. Recorda també que és important evitar que la teva mascota dormi a l'exterior, ja que els insectes també tenen hàbits nocturns.\nContacta amb el nostre centre veterinari de Rubí Les Torres per informar-te i protegir al teu gos contra la leishmània.


Mascareta obligatòria a Catalunya a partir dels 6 anys o...\nActualitat Sanitat Mascareta obligatòria a Catalunya des dels 6 anys o multa de 100 euros\nLa normativa s'ha d'aplicar encara que hi hagi distància de seguretat i es manté l'exempció de quan es fa esport\nSanitat 08/07/2020 20:20\nLes mascaretes seran obligatòries\nCatalunya es convertirà demà en l'única comunitat que obliga a l'ús de la màscara en espais exteriors, encara que hi hagi distància de seguretat. La mesura ha estat anunciada avui després de la reunió del Pla Territorial de Protecció Civil de Catalunya (Procicat) i entrarà en vigor demà dijous, segons ha avançat el president català, Quim Torra, aquest dimecres al Parlament.\nAixí, la mascareta serà obligatòria en tot moment per a majors de sis anys encara que es puguin mantenir les distàncies de seguretat. Tant a l'aire lliure com en els espais públics siguin oberts o tancats, la mascareta serà sempre obligatòria. Amb tot, la consellera de Salut, Alba Vergés, ha explicat que es mantenen exempcions, com ara quan es practica esport. La consigna general és que tothom surti de casa amb la mascareta i que només se la tregui "quan l'activitat no ho faci compatible".\nLa sanció per no portar mascareta quan és obligatori és de 100 euros i s'aplicaran d'acord amb la llei de seguretat pública. Tot i això, Vergés ha insistit que la voluntat no és sancionar, sinó que la gent consolidi un canvi d'hàbits i entengui que les mesures de distància, mans i mascaretes són imprescindibles i que això val tant per a la comarca del Segrià -amb un increment de contagis- com a la resta del territori.\nDescartat de moment el confinament domiciliari\nD'altra banda, en la mateixa reunió el Govern ha descartat de moment el confinament domiciliari del Segrià, una possibilitat que es contempla després que dissabte es decretés el control perimetral de la comarca. La consellera Vergés ha indicat que la decisió es basa en l'anàlisi de les dades.\nL'associació de comerciants de l'Eix de Lleida ha enviat avui una carta a la consellera de Salut en la qual critica durament el confinament imposat al Segrià, assegurant que és innecessari, demanant que "aïllin els malalts i que deixin treballar els altres".\nJoan Salvador Fa 24 dies\n"És la política de "la culpa és de la gent", sense assumir cap responsabilitat d'un govern absolutament incapaç de fer res"


Junqueras liderarà la llista d'Esquerra i ho farà acompanyat dels exconsellers a la presó - Empordà\nJunqueras liderarà la llista d'Esquerra i ho farà acompanyat dels exconsellers a la presó\n?ERC aposta per al 21 de desembre per una candidatura marcada per la «transversalitat» i la «pluralitat» per «construir república»\nLa secretària general d´ERC, Marta Rovira, durant el Consell Nacional extraordinari a Barcelona. EFE/Marta Pérez\nEl vicepresident cessat Oriol Junqueras encapçalarà la llista d'ERC a les eleccions del 21-D, que inclourà altres exconsellers a la presó o que són a Brussel·les. El Consell Nacional va aprovar els noms de la llista provisional, que encara podria patir modificacions fins divendres que ve per incloure independents o altres incorporacions, i a falta de concretar quina posició ocuparan els dirigents de Demòcrates, d'Avancem o Mes.\nA més de Junqueras, Marta Rovira serà la número dos. Els consellers cessats i que són a la presó Raül Romeva, Carles Mundó i Toni Comín seran els 3, 5 i 7, respectivament, mentre que el politòleg Ramon Cotarelo tancarà la llista d'ERC en el número 85. L'altra exconsellera, Meritxell Serret, serà la número 1 per Lleida.\nEn canvi, Carme Forcadell i Anna Simó molt probablement no aniran a les llistes per la seva estratègia de defensa en la causa que tenen oberta al Suprem.\nTots a les llistes, «per dignitat»\nLa secretària general del partit, Marta Rovira, va assegurar que les llistes d'ERC «han de reflectir el país que representen el millor possible, tal com ens va ensenyar l'Oriol Junqueras, amb transversalitat, generositat, i pluralitat».\nSobre la incorporació a les llistes de consellers presos o a Brussel·les, Rovira va afirmar que són a les llistes «per dignitat». «Tots són a la nostra candidatura i qui voti aquesta llista votarà per posar fi a la repressió política, també per posar fi al 155, a la dictadura de la imposició i per retornar els instruments d'aquest país a mans dels ciutadans d'aquest país arrencant-les de les mans del PP».


El bloc de cuina de l'Eulàlia: 2014\nTorrades d'en David d'ASIX\n4 llesques de pa, Poden ser de dies anteriors.\n4 talls de pernil salat (quan més bo, millor el resultat)\n8 ous de quatlla\nA cada llesca i posem doblegat un tall de pernil.\nFem els ous de guatlla ferrats, amb poc oli. Els posem sobre de la llesca, a sobre el dormatge i una mica d'orenga.\nEs serveix calent, sinó ho posem una mica al forn. Al microones no perquè la torrada es quedaria com un xiclet.\nEtiquetes de comentaris: 1r plat, Barqueta, pernil\nUna llauna de musclos amb escabetx.\nUna llauna de cloïses\nUna terrina de philadelphia\nBarregem amb el minipimer els musclos i dues cullerades grans del formatge. Si ho volem més espès hi posem més formatge, si ho volem menys hi afegim l'escabetx de la llauna.\nFem el mateix amb els cloïses\nHo presentem com la foto.\nEtiquetes de comentaris: 1r plat, acompanyament, Barqueta, cloïses, formatge, musclos\nPastissos de postre, de la meva perruquera\n2 paquets iguals de pasta fullada, de la mateixa forma, jo el vaig fer rodó\nAmetlles laminades o trossejades\nsucre, millor fi\nOpció A: Nocilla o nutela\nOpció B: Crema catalana\nuna llimona (la pell)\nuna branca de canyela\nEscalfem en un cassó 3/4 parts de la llet (ho mesurem a ull), amb la pela de llimona i la branca de canela, no ha de bullir\nEn una altre recipient batem els 3 rovells dels ous, la llet que sobra i la maizena.\nEsperem que la llet estigui calenta sense bullir (quan treu fum), i hi afegim la barreja. Remenem fins que quedi espes.\nPosem sense allargar una de les dues pastes de full, l'emplenem amb una espàtula deixant les vores lliures, ho emplenem, ja sigui amb nocilla o crema catalana, ho tapem amb l'altra pasta. Hi escampem els trossos d'ametlla, ho pintem amb un rovell d'ou i hi tirem el sucre per sobre.\nDobleguem la pasta de sota amb la de sobre, sense deixar forats.\nForadem pel mig amb una forquilla per evitar que s'infli massa.\nUns 35-40 minuts al forn a 200º i ja està\nEtiquetes de comentaris: crema catalana, maizena, pasta fullada, pastís, Pastisseria, Postres, xocolata\nLa salsa d'en Tomàs\nFormatge d'untar, tipus Philadelphia (si voleu light)\npatates fregides, ondulades queda molt bé\nbastonets, .... integral si ho volem una mica de règim\nEn un recipient de minipimer hi posem les escopinyes i el formatge, i anem afegint el suc de les escopinyes segons la textura desitjada.\nI ho batem.\nEtiquetes de comentaris: 1r plat, Barqueta, escopinyes, formatge, Règim\nBraç de gitano baix en calories\n4 clars d'ou\n100 cl de llet,\nuna branca de canella\n2 cullerades d'estèvia\n1 pot de melmelada de fruits del bosc\nmargarina per untar el paper del forn\nBullim la llet amb la branca de canyella, mentrestant batem els dos rovells amb l'estèvia.\nDesprés ho barregem amb la llet bullida i la farina.\nPer una altra banda muntem a punt de neu les clares.\nHo barregem tot, amb compte de no desfer les clares.\nUntem un paper de forn amb la margarina, i escampem la barreja.\nAl forn uns 12-15 minuts a 200 graus.\nUn cop ja té color, ho retirem i ho posem amb el mateix paper sobre el marbre, ho tapem amb un drap net, així no perd l'elasticitat mentre es refreda.\nUn cop fred, hi untem tota la melmelada i ho cargolem.\nEtiquetes de comentaris: farina integral, fruita, Postres, Règim\nRotlles de salmó amb iogurt d'alvocats\nPelem els alvocats, i el desfem i el posem a un recipient per al minipimer. Hi tirem un raig de llimona per evitar que s'enfosqueixi. Ho triturem fins que quedi homogeni sense grumolls. Ho barregem amb els iogurts.\nMuntem les clares i ho barregem tot amb suavitat per no perdre l'aire de les clares.\nHo posem una bona estona a la nevera, més d'una hora.\nDesprés ho podem presentar en format caneló de salmó, o amb copes i el rotlle de salmó, o com ens sembli.\nEtiquetes de comentaris: 1r plat, Barqueta, entrant, Règim, salmó\nCoca Laura 30\n- una tasseta d'aigua\n- farina integral, aproximadament entre 100 i 150 gr.\nPer la coberta\n- 6 porros\n- un pot llet evaporada\n- una safata de xampinyons laminats\n- una mica de formatge ratllat\nbatem amb la batedora el llevat, l'oli i l'aigua\nun cop ben barrejat, canviem lo de batre per les eines d'amassar a la batedora, hi anem tirant farina integral, fins que quedi un bola desenganxada dels laterals.\nHo traiem i ho tapem amb un film, durant 30 minuts. veurem que dobla la massa.\ntallem els porros, desestimant la part verda, la darrera capa i la part dels pèls. Ho tallem a rodanxes, ho posem en aigua per treure la terra si encara en té.\nHo bullim uns 30 minuts, fins que queden tous.\nHo escorrem i ho batem juntament amb la llet evaporada amb la minipimer.\nDesprés amb l'ajut del minipimer ho colem amb el colador xinés, sense apurar.\nla part que surt és una vichyissoise que podem reservar per un primer plat.\nla part més espessa que ha quedat a dins del colador xinés la posem per batre amb un ou.\nEn una safata de forn hi posem un paper de forn, o sobre escampem la pasta de la coca, com que té el llevat, quedarà com un xiclet, per estirar-la bé ens cal anar aplanant amb la mà.\nPosem la coca uns 15-20 minuts al forn. I la traiem\nEscampem amb una llengua la pasta per sobre la coca, hi posem els xampinyons de forma escampada, si volem podem fer servir alguna geometria, i a sobre escampem una mica de formatge ratllat\nI uns 10-15 minuts al forn\nEtiquetes de comentaris: 1r plat, bolets, coca, entrant, farina integral, gratinat, llet evaporada, porro, primer plat, Règim\nCoca de verdura d'En Jordi de la Rectoria\n1 tassa cafè oli\n1 tassa cafè aigua\n3/4 pastilleta llevat fresc\nLa verdura pot ser la que tinguem, jo he posat, pebrot i albergínia escalivada trossejada, trossets de formatge philadelphia i orenga\nAmassem l'oli, l'aigua i la pastilleta de llevat amb un polsim de sal.\nQuan està ben barrejat cal anar afegint de farina de força fins que no enganxi.\nHo emboliquem amb un drap de cuina i ho deixem dins d'un lloc tancat, per exemple una olla amb tapa.\nUns 30 minuts\nLa massa ha d'haver pujat bastant.\nSobre paper de forn. Raig oli. Amb la ma s'estira la massa. Al forn punxat. 5 minuts, a 200 º\nRepartim la verdura per sobre i ho tornem a posar al forn, uns 25 minuts, però cal anar mirant no fos que es cremi.\nEtiquetes de comentaris: 1r plat, coca, verdura\nPastís de la Marta de Nevà\n2 paquets de maria dorada\n750 gr de llet condensada. Un pot\n2 llimones. El suc.\nTriturem les galetes fins que queda pols\nBarregem la mantega desfeta amb les galetes i el xorro de llet.\nQueda una pasta com plastilina per poder-la estirar.\nFem una mica piscineta.\nBarregem els 4 ous, la llet i el suc de 2 llimones.\nTirem aquesta barreja a dins de la piscineta de galetes. Mirem que quedi ben repartit.\nUns 25 minuts al forn, a uns 200º.\nEtiquetes de comentaris: llet condensada, pastís, Pastisseria\nPollastre arrebossat amb coco\nPit de pollastre tallat a filets\nBatem l'ou en un plat\nEn un altre, posem la farina i el coco a parts iguals ben remenat. Anem passant els filets per l'ou i per la farina, i després els fregim.\nSi no volem que quedin gaire oliosos, posem un paper de cuina a sota perquè xupi l'oli.\nEtiquetes de comentaris: 2n plat, coco, pollastre\nUn pot de cigrons fets\nEs posen els cigrons en una paella, i s'hi tira la resta, quan està tot calent ja està llest per servir\nEtiquetes de comentaris: 1r plat, cigrons


Ferran Torta renuncia al càrrec de Delegat de Tarragona de la Federació Catalana d’Escacs - Canal 21\nMitjançant un comunicat, l’ampostí Ferran Torta ha anunciat que renuncia al càrrec de Delegat de Tarragona de la Federació Catalana d’Escacs per al qual va ser proposat el mes de juny del 2014. Torta explica que “han estat uns anys molt satisfactoris, amb converses, reunions, competicions i col·laboracions. He conegut molts presidents i molts jugadors i jugadores, de totes les edats, i també en moltes ocasions a les seves famílies. Gràcies a tots ells avui els escacs a Tarragona i Terres de l’Ebre gaudeixen d’una gran empenta i una activitat molt destacada”.\nNo obstant, puntualitza que “passat tot aquest temps la meva situació personal i professional ha canviat, i per a millor. Ara bé, aquests canvis m’impliquen uns nous compromisos que a la pràctica m’impedeixen dur adequadament les tasques de delegat de Tarragona amb la diligència i exigència que correspon al càrrec”. Torta explica que “és per aquest motiu que en la darrera junta directiva vaig comunicar que renunciava al càrrec de delegat territorial. Això no significa que deixi la Federació, ja que els dos darrers anys he estat col·laborant en més àrees i, de fet, la Federació Catalana d’Escacs m’ha encomanat les tasques de coordinació de les properes edicions de les fases finals dels Campionats d’Edats de Catalunya, tant individual com per equips, a més de les tasques de comunicació i logística que ja duc ara”.\nTorta també deixa clar que “quedo a la disposició del futur delegat de Tarragona i del seu equip de treball, que serà comunicat les properes setmanes. El més sincer agraïment a tots els companys i amics de la Delegació de Tarragona per aquest temps treballant plegats pels escacs de la demarcació”.\nIMATGE: Facebook Ferran Torta (primer per la dreta).\nClara derrota (3-0) del Club Volei Roquetes a la pista d’un potent Sóller


Disponibilitat Permanent: Una moció al Parlament anglès sobre el “cas dels catalans”\nUna moció al Parlament anglès sobre el “cas dels catalans”\nCal llegir en clau gal·lesa la moció promoguda per Hywell Williams (Plaid Cymru) que podria presentar-se davant del Parlament britànic el proper mes de setembre. La moció és una resposta a la sentència del Tribunal Constitucional sobre l’Estatut d’Autonomia del Principat i, en aquest sentit, les diferents mocions discutides en ajuntaments i consells comarcals de casa nostra. Aquestes mocions tenen un caràcter ambivalent. D’una banda, neixen arran d’una interpretació restrictiva de la Constitució espanyola damunt d’un Estatut d’Autonomia aprovat per les Corts espanyoles i referendat per la població després d’una intensa campanya electoral del bloc autonomista. És a dir que, a dreta llei, són mocions ‘autonomistes’. De l’altra, aquestes mocions, en reaccionar contra una decisió del Tribunal Constitucional, es posen “fora” (o “per damunt”) de l’ordenament jurídic actual. En aquest sentit, són mocions ‘autodeterministes’ i, en algun cas, contenen referències ‘independentistes’-‘sobiranistes’.\nPerò tornem a Londres. La moció recull una afirmació (matisada en el text post-Moncloa, és a dir, versió Zapatero-Mas, de l’Estatut d’Autonomia) que diu que ‘Catalunya és una nació’. I s’afirma que és preocupant que ‘la voluntat democràtica de Catalunya (en referència al referèndum del 18 de juny del 2006) ha estat sobrepassada per un tribunal espanyol (en referència al Tribunal Constitucional)’. El text defensa el ‘dret dels catalans de decidir democràticament el futur’ i considera que aquest dret s’exerceix si es desenvolupa l’Estatut ‘tal com es va votar a les urnes’. Recorda que la sentència del Tribunal Constitucional obre la porta al fet que qualsevol decisió del Govern i del Parlament del Principat sigui revisada fàcilment per uns organismes espanyols que, segons el text, no són ni neutrals ni independents.\nFa prop de 300 anys, que “el cas dels catalans” servia d’arma en els debats del Parlament britànic. La situació ara és diferent, en tant que “el cas dels catalans” no serveix tant per enfrontar ‘whigs’ (intervencionistes) i ‘tories’ (abstencionistes), com per afermar les reivindicacions nacionals d’irlandesos, escocesos, címbrics i còrnics.\nEls catalans, en la premsa anglesa, apareixen ambivalentment, com un ‘poble oprimit’ o com un ‘poble opressor’. En el primer cas, s’insisteix en les frustrades reivindicacions nacionals catalanes, i en la segona es parla del dualisme hipòcrita d’una direcció catalanista que vol els privilegis d’estat sense assumir-ne els deures.\nLa moció, ara com ara, té el suport de tres diputats del Plaid Cymru (a més de Williams, Elfyn Llwyd i Jonathan Edwards), de cinc del Partit Nacionalista Escocès (Pete Wishart, Angus Brendan MacNeil, Mile Weir, Stewart Hosie, Eilidh Whiteford) i un del Partit Socialdemòcrata Laborista irlandès. Però també ha aconseguit el suport d’una diputada dels Verds (Caroline Lucas), de tres liberaldemòcrates i d’un laborista. La història es repeteix, i els Conservadors (hereus dels ‘tories’) seran els qui més pals a les rodes posaran a l’admissió de la moció.\nPublicat per DL a 7:18 a. m.


Els taxistes tornen a estar en peu de guerra Els taxistes tornen a estar en peu de guerra – Tot Barcelona | Notícies i Informació d'actualitat a Barcelona\nEls taxistes tornen a estar en peu de guerra\nUna sentència del Suprem que tomba el registre per controlar les VTC enerva el sector del taxi\nTaxistes a plaça Catalunya durant l'última vaga / D.C.\nAdrià Lizanda 11/03/2020 11:27 am\nA la pel·lícula 300, Leònides declara la guerra a l’imperi persa amb el crit d'”això és Esparta!” i una puntada de peu a l’emissari de l’emperador Xerxes. El portaveu d’Élite Taxi, Alberto Tito Álvarez, ha fet servir aquest moment de la pel·lícula per declarar la guerra una vegada més al sector de les VTC. La cara visible del sector del taxi ho ha anunciat després que el Tribunal Suprem hagi tombat el registre electrònic i la prohibició de vendre llicències VTC durant els dos primers anys després de comprar-la.\nHoy el TS se a cargado la web de control de las #VtcNoEsTaxi pero no vais a conseguir entrar ni romper las normas y mucho menos conseguir que los taxistas entremos en desesperación, tenemos PLAN B\nNo vais a poder con el#TaxiEnLucha 🖕🏽 pic.twitter.com/hnLt7v8nR4\n— #TaxistaActivista🔻🐝 (@TitoEliteTx) March 10, 2020\nL’alt tribunal va sentenciar el 10 de març que la web de control per assegurar el compliment del temps d’antelació per demanar un VTC és il·legal. En concret, i segons la sentència, consultada pel TOT Barcelona, el Suprem considera “desproporcionada” la mesura perquè sol·licita dades dels usuaris i no només dels conductors o de l’empresa. Ho fa després que la Comissió Nacional dels Mercats i la Competència (CNMC) i Uber presentessin un recurs. La sentència ha comptat amb tres vots particulars d’entre els set magistrats que formaven el jurat.\nQuant a la venda de llicències VTC, els magistrats han decidit tombar el veto que afectava els compradors durant els dos primers anys després d’obtenir-les. Ho han fet, segons es llegeix al document, perquè les sol·licituds “massives” de targetes VTC no són il·legals i perquè el decret de 2017 que ho regulava “pretén desqualificar” aquesta pràctica. Segons el document de la patronal, la sentència critica la prohibició perquè intenta “incidir en el mercat” i afecta l’increment de l’oferta.\nDesprés de conèixer la resolució del Suprem, Élite Taxi –l’associació majoritària del sector amb més de 2.000 afiliats– ha cridat a “mantenir la calma” i reflexionar sobre els passos a seguir. En aquest sentit, Élite ha explicat que l’Àrea Metropolitana de Barcelona (AMB) –de la qual depèn l’Institut Metropolità del Taxi (IMET)– ha contactat amb ells per dir que es reuniran amb la Generalitat.\nDe tota manera, llancen un avís: “No dubtarem a convocar qualsevol tipus de mobilització si es donés el cas”.\nCabify Justícia Taxis VTC


IVC > Filmoteca d'estiu\nUn any més (i ja en van 19!), la programació de la Filmoteca d’estiu busca l’equilibri entre el cinema contemporani i els clàssics, com no pot ser d’altra manera en una institució que, com La Filmoteca, té entre les seues funcions la difusió de la cultura cinematogràfica. En el cicle Cinema de hui recuperem algunes de les pel·lícules premiades en els Goya, els Oscar i els Premis del Cinema Europeu. Cinema de sempre, per la seua banda, ofereix la possibilitat de gaudir de clàssics imprescindibles en excel·lents còpies digitals.\nUna ocasió única de veure aquestes pel·lícules en pantalla gran i com a part d’una experiència col·lectiva, tal com van ser concebudes pels seus autors. Com a novetat, enguany dues de les pel·lícules es projectaran amb subtítols en valencià.


PalmaComprar una casa, o fins i tot un edifici sencer, en un país que no és on vius no et dona dret a decidir res de com funciona. Sembla evident, però, segons explica l'Última Hora, hi ha uns pocs centenars d'alemanys que no ho tenen gaire clar. Per això han començat una campanya de correus electrònics en què reclamen a la presidenta de les Balears, Francina Armengol, que els deixi tornar a l'illa. Amb una pandèmia en marxa que ha contagiat més de 1.800 persones a les Balears, aquests individus sobrats d'empatia es queixen perquè no poden anar a les seves segones residències. I reparteixen lliçons de com s'haurien de fer les coses.\ncoronavirus habitatge accés a l'habitatge compra habitatge\nPer què el forat de la capa d'ozó va ser excepcionalment gros el 2020?\nLes 100 cessions d’Iceta (i la fortor de pastanaga)\nVint-i-dos milions de nord-americans ja han estat vacunats\n'Jove sostenint un medalló' fa el rècord de Botticelli a Sotheby's després de vendre's per 80 milions de dòlars\nSalut farà un cribratge massiu a Sant Josep la setmana que ve


Productes especialment disenyats per empreses\n4 hores de classe a on aprendrem a esquiar o fer snowboard. També hi ha la possibilitat de fer grups de nivells avançats.\nIncloem en el paquet: Forfait de 1 dia, dinar de forquilla i lloguer de material gamma mitjana.\nEn aquesta opció aprendrem a esquiar o fer snowboard i facilitem la introducció d'altres dinàmiques de grup com:\nOrganització d'unes “olimpiades”\nPossibilitat de fer formacions complementàries o sessions de coaching a les tardes\nActivitats complementàries com patinatge sobre gel\nIncloem en el paquet pels tres dies:\n4 hores de classe al dia, el forfait, dinar de forquilla, lloguer de material i 2 mitjes pensions en un hotel de 3 *** a la Cerdanya.\nEs pot incloure algun treball específic que l'empresa requereixi i que es pugui adaptar a l'activitat.\nCanvis de rol monitor – alumne.\nEstructura metodològica de la progressió en l'ensenyament de l'esquí adaptada al Team Building.\n1 DIA RAQUETES DE NEU\nExcursió en raquetes de neu. Descoberta de l'entorn de la comarca de la Cerdanya i com és la muntanya a l'hivern. Flora, fauna, el mantell de neu. Una activitat que ens durà a compartir una bona estona entre companys de feina\n1 DIA ESQUÍ DE MUNTANYA\nJornada per aprendre nocions bàsiques d'una modalitat de l'esquí que ens acosta molt més a la natura que l'esquí alpí convencional. Tècnica de pujada, material necessari, seguretat i tècnica de descens són la base del què aprendrem.\nLa sortida es pot fer en terreny de fora pista o terreny de pistes d'esquí segons condicions de la neu i nivell dels participants. És necessari que el nivell d'esquí alpí per dur a terme aquesta activitat sigui de pistes vermelles.\nHI AFEGIM CURSA D'ORIENTACIÓ / JOC DE DESCOBERTA ?\nDues activitats que fomenten l'ambient més competitiu i el treball en equip:\nCircuit d'orientació. Ideal per l'activitat de les raquetes de neu. Ens descarreguem una App que de manera senzilla ens ajudarà a seguir el circuit i a descobrir a on són les fites amagades. Es pot complementar aquesta activitat amb alguna cosa a seguir un cop trobem les fites (quelcom específic de l'empresa que es vulgui treballar) . Es fa en grup i es mesura quin és l'equip més ràpid.\nEl joc de descoberta ens apropa a descobrir al terreny de muntanya a l'hivern. Es tracta d'un joc de pistes per trobar\nrastres d'animals + alguna activitat tipus construcció d'iglus de neu. Es fa en grup i es mesura quin és l'equip més ràpid.\nCohesió de grup i treball en equip a partir de dues activitats com les excursions amb raquetes de neu o la iniciació a l'esquí de muntanya.\nConèixer el terreny nevat, la descoberta dels rastres dels animals o activitats complementàries com una cursa d'orientació farán de l'activitat un repte de superació personal.\nTambé es pot fer un treball específic que l'empresa requereixi i que es pugui adaptar a l'activitat.\nRegals personalitzats, Incentius d'empresa, Sorteigos pels treballadors....\nUn detall per la feina ben feta, per un aniversari, una jubilació, amb la panera de Nadal, perquè hem complert els\nobjectius , per recuperar d'una manera diferent un dia de vacances...\nRegala als teus treballadors alguna EXPERIENCE i nosaltres ens encarreguem de tot.


TEI_Pack preparació concurs oposició (Actic Mitjà) - Fundació Paco Puerto\nInici / TEI_Pack preparació concurs oposició (Actic Mitjà)\nLLOC: CCOO Reus.\nPL Villarroel 2 bxos\nDURADA: 102 hores\nHORARI: dissabte de 10:00 a 14:00 hores\nNous Afiliats/des: 235€\nNo Afiliats/des: 370€\nNous/ves Afiliats/des: Persones que previ a la inscripció al curs han abonat tres quotes d'afiliació (quota formació immediata), i mantenen l'afiliació durant tota la durada del curs Afilia't a CCOO i escull la quota de formació\nPack de dos cursos per a preparar el concurs oposició a Tècnic d'Educació Infantil de la Generalitat de Catalunya:\nTEI: Preparació concurs oposició\nMarc normatiu. 10 hores presencials. Dues sessions de 9:00 a 14:00, els dies 16 i 23 de novembre.\nFonaments educatius en el segon cicle de l'educació infantil. 32 hores presencials. 8 sessions de 10:00 a 14:00.\nPreparació ACTIC nivell mitjà 60 hores online\nEt pots matricular al Pack sencer o bé al curs que més t’interessi. Els preus varien en funció de l'opció escollida, si fas el pack sencer tindràs un 10% de descompte en relació al cost total dels dos cursos per separat.\nSi no vols insciure't al pack sencer, pots fer-ho a cadascun dels cursos clicant a sobre:\nEn el cas que els/les alumnes matriculades es donin de baixa, es retornarà el 80% de la matricula si la baixa es anterior en 7 dies a la data d’inici del curs. Si la baixa és posterior, i no ha transcorregut més del 50% de les classes, es retornarà el 50% de la matricula, sempre que la baixa es produeixi com a conseqüència de causa justificada sobrevinguda i estigui documentada.\nPreparar als participants per ajudar-los a superar el concurs d'oposició a Tècnic d'Educació Infantil de la Generalitat de Catalunya\n1- Marc normatiu: 10 hores presencials\n1.1 L'Estatut d'autonomia de Catalunya de 2006: les competències en matèria d'educació.\n1.2 L'Estatut dels treballadors. El contracte de treball: durada, modificació, suspensió i extinció.\n1.3 L'Estatut bàsic de l'empleat públic: drets i deures. Codi de conducta dels empleats públics.\n1.4 El VI Conveni col·lectiu únic d'àmbit de Catalunya del personal laboral de la Generalitat de Catalunya. Classificació professional. Retribucions. Jornada. Vacances. Permisos. La selecció i la contractació del personal. El període de prova. La mobilitat. El concurs de canvi de destinació. Règim disciplinari.\n1.5 Administració pública i ciutadania, en especial la protecció de dades de caràcter general. Organització de l'Administració de la Generalitat. Estructura i competències del Departament d'Educació.\n1.6 La prevenció de riscos laborals. Conceptes bàsics sobre seguretat i salut en el treball. Riscos laborals i mesures de protecció per al desenvolupament de les funcions de la categoria professional. Prevenció d'accidents i primers auxilis.\n2- Fonaments educatius en el segon cicle de l’educació infantil. 32 hores presencials\n2.1 Sobre l’educació infantil\n2.1.1 Espai, temps i materials. L’organització de l'espai, el temps i els materials al segon cicle d’educació infantil. Criteris per a la seva selecció, organització i distribució. Contribució al benestar i al desenvolupament de les capacitats dels infants.\n2.1.2 El treball globalitzat al parvulari. Opcions metodològiques i organitzatives en el segon cicle d’educació infantil: treball per racons, ambients d’aprenentatge, tallers, projectes, etc. Consideracions, possibilitats d’aplicació. Contribucions de l’ús de la tecnologia digital al treball globalitzat.\n2.1.3 Observació i avaluació. Observació, avaluació i documentació pedagògica. Què cal observar al parvulari, per a què observar. Com, què i per a qui documentar. Importància d’aquests processos en la qualitat educativa del parvulari.\n2.1.4 La relació amb les famílies La família com a primer element socialitzador. Període d'adaptació a l’escola. Relacions entre la família i l'equip educatiu: propostes per facilitar la comunicació, la col•laboració i la participació.\n2.1.5 La pràctica coeducativa per a la igualtat de gènere: el llenguatge, els rols i les actituds que eviten els estereotips de gènere.\n2.1.6 El joc. Importància del joc en el desenvolupament de l’infant. Funcions, tipus i classes de jocs. Materials, espais i recursos.\n2.1.7 La creativitat. Com ajudar a desenvolupar la creativitat dels infants al parvulari. Criteris, estratègies, actituds, recursos i situacions per fomentar la creativitat. Importància d’educar ciutadans creatius.\n2.1.8 Alimentació i nutrició. Requisits per convertir, dins l'aula, les estones dels àpats en moments educatius. Intervenció educativa.\n2.2 Desenvolupament físic i cognitiu\n2.2.1 Desenvolupament motriu. El desenvolupament físic i motriu en l’infant del segon cicle d’educació infantil. Fases del desenvolupament físic i motriu. Evolució de\nl'esquema corporal. Adquisició de les habilitats motrius. Intervenció educativa.\n2.2.2. Desenvolupament cognitiu. El desenvolupament cognitiu en l’infant del segon cicle d’educació infantil . Evolució del pensament la percepció, l’atenció, la memòria. Intervenció educativa .Evolució en el coneixement de l’entorn.\n2.3 Desenvolupament personal i social\n2.3.1 Desenvolupament afectiu i personal. El desenvolupament emocional i afectiu de l'infant del segon cicle d’educació infantil. Educar les emocions. Autoconcepte i\nautoestima. Autonomia i autoregulació de l’infant. Intervenció educativa.\n2.3.2 Desenvolupament social. Socialització i relació. El desenvolupament social en infants del segon cicle d’educació infantil. El treball col.laboratiu a l’aula. El treball col·laboratiu al parvulari: avantatges, estratègies i tipus d’activitats per fomentar la col·laboració i la cooperació entre l’alumnat del segon cicle d’educació infantil\n2.4 Desenvolupament de la comunicació i els llenguatges\n2.4.1 Llenguatge matemàtic. El desenvolupament del pensament matemàtic en l’infant. Elements afavoridors d’aquest desenvolupament al parvulari: propostes, situacions, espais i materials. Intervenció educativa.\n2.4.2 Llenguatge verbal. Literatura infantil. El desenvolupament expressiu i comunicatiu en l'infant del 2n cicle d’educació infantil. Propostes, activitats i recursos per ajudar a desenvolupar el llenguatge oral dels infants i per en afavorir la curiositat en el llenguatge escrit. Intervenció educativa. La literatura infantil: el valor educatiu del conte. Criteris per seleccionar, utilitzar i explicar contes. La influència de la imatge en l’infant.\n2.4.3 Llenguatge plàstic i musical. El desenvolupament artístic i creatiu en l’infant del 2n cicle d’educació infantil. Propostes, activitats i recursos per ajudar a desenvolupar el llenguatge plàstic i el musical. Intervenció educativa.\n3- Preparació ACTIC nivell mitjà. 60 hores online\n3. Navegació i comunicació en el món digital\n4. Tractament de la informació escrita\n6. Tractament de la informació gràfica\n7. Tractament de la informació sonora\n8. Tractament de video o de la imatge en moviment\n9. Presentació de continguts\n10. Tractament de les dades\nA la part específica del curs els alumnes hauran de realitzar una prova d'avaluació que consistirà en resoldre un cas pràctic.


Detenen a Sabadell dues persones acusades d'un intent d'homicidi al sud de França - Diari de Sabadell\nLa Guàrdia Civil ha detingut dues persones a Sabadell acusades d'un intent d'homicidi al sud de França. Hi havia dues ordres europees de detenció emeses pel país francès contra elles. Són dos homes de nacionalitat dominicana. En el registre del domicili d'un d'ells s'han trobat 82 cartutxos idèntics als utilitzats en l'intent d'homicidi, així com el vehicle que es va fer servir en els fets. Les autoritats franceses, per la seva part, van detenir a França tres persones més, entre elles l'autor intel·lectual dels fets, líder d'un grup contrari a la banda a la qual pertanyia la persona agredida, que anava amb la seva família en el moment dels fets.\nEl passat mes de desembre, un home es va apropar a un vehicle on hi havia una família francesa que sortia d'un supermercat i va disparar dues vegades al cap del pare per la finestra del conductor. Va fugir després en un vehicle amb els vidres tintats conduit per una altra persona.\nLa policia francesa va demanar la col·laboració de les autoritats espanyoles. La investigació es va centrar a Figueres, on vivia un dels possibles autors de l'intent d'homicidi, tot i que després dels fets estava desaparegut. Al febrer, els agents finalment van localitzar el vehicle a Sabadell amb un dels sospitosos. Els agents van vigilar-lo de forma discreta per intentar esbrinar on està el segon implicat i establir on estan vivint. Finalment estableixen que tenen la seva residència en un barri força degradat de Sabadell, un lloc idoni per a qualsevol persona que fugi de la justícia.\nEls agents van registrar el domicili i van trobar 82 cartutxos que coincidien amb la munició utilitzada en l'intent d'homicidi, així com quatre telèfons mòbils que utilitzaven de forma simultània i el vehicle en qüestió.\nEn paral·lel, els investigadors francesos van identificar l'autor intel·lectual dels fets i van detenir-lo juntament amb dues altres persones més. Es tracta del líder d'una organització criminal rival del grup al que pertanyia la persona agredida. Aquestes detencions van provocar un registre a Figueres, on tenia una altra residència, i dos més en domicilis de França, on vivia habitualment l'autor intel·lectual i també la persona que va facilitar la logística que va possibilitar l'intent d'homicidi.\nEls detinguts a l'Estat van ser posats a disposició del jutjat central d'instrucció número 6 de l'Audiència Nacional, decretant el seu ingrés a presó i el seu trasllat a França.


El Reial Madrid torna al Memorial Francesc Vila - El Periòdic d'Andorra\nEl Reial Madrid torna al Memorial Francesc Vila\nAlgunes de les bases més destacades d’Espanya participen al torneig\nPublicat el Divendres, 25 de maig de 2018 | 02:15 h\nUn partit de la passada edició. | FAF\nAquest cap de setmana arriba la 19a edició del Memorial Francesc Vila de futbol formatiu. Una vegada més, arribaran equips de renom per omplir de molt ambient les graderies del Centre d’Entrenament de la FAF i el Prat del Roure. Una competició que tornarà a acollir grans equips, sobretot del territori espanyol, com el retorn del Reial Madrid. A més, també tornaran equips de França, com el Tolosa, i de la República Txeca, com l’Slavia de Praga.\nEn aquest sentit, Justo Ruíz, va destacar ahir durant la seva presentació que «és un torneig més que considerat amb molt de renom» i que «el retorn del Reial Madrid en categoria benjamina simbolitza que mantenim el llistó alt en quant a equips, conjunts que en aquestes categories són les principals de la lliga espanyola». També va destacar la presència internacional. Per la seva part, Manolo Jiménez, va remarcar que «continua estant als calendaris dels grans equips de la lliga» i que és magnífic que «puguin competir els nostres joves amb els de primer nivell i puguem veure en quin punt estem». «És genial que els nanos puguin gaudir i conèixer el que és jugar amb equips d’aquesta mena», afegia. Àlex Rodríguez serà el seleccionador aleví i Jesús Julián Lucendo, el benjamí. Montse Sánchez entrenarà les noies.


Fer enfadar Samsung és un mal negoci (Albert Cuesta)\nFer enfadar Samsung és un mal negoci\nAquesta setmana, menys de dos anys després de comprar-la per 12.500 milions de dòlars, Google ha venut la seva filial Motorola Mobility a l'empresa xinesa Lenovo per uns 3.000 milions. Fins i tot descomptant de l'operació de l'any 2012 els 2.300 milions obtinguts amb la venda del negoci de descodificadors de TV de Motorola i els 4.000 milions que aquesta tenia entre caixa i bonificacions fiscals, Google s'haurà deixat pel camí més de 3.000 milions de dòlars. Probablement la quantitat és assumible en els comptes del gegant d'internet, ni que sigui perquè conservarà el departament de recerca avançada de Motorola i les seves patents, però la clau de la venda està en un altre tracte d'aquests dies: l'acord entre Google i Samsung per abandonar tots els litigis que mantenen sobre propietat intel·lectual i intercanviar mútuament totes les seves patents sobre mòbils durant 10 anys.\nGoogle no es pot permetre incomodar la coreana Samsung, que fabrica la majoria dels smartphones amb Android que es venen al món. Comprant Motorola, un fabricant de telèfons, es posava efectivament a competir amb els seus aliats, i aquests, amb Samsung al capdavant, no s'ho van agafar gens bé, fins al punt que havien començat a buscar alternatives a Android pròpies i alienes. Com que els mòbils amb aquest sistema operatiu funcionen bàsicament com a finestres d'accés als serveis de Google, aquesta tenia molt a perdre si Samsung canviava de plataforma. Signant la pau i desfent-se de Motorola, Google aconsegueix calmar el seu principal canal d'entrada a les butxaques dels consumidors. Vist així, 3.000 milions no semblen tants diners. Per la seva banda, Lenovo, que el 2005 es va quedar amb el negoci de PCs d'IBM, i amb el de servidors la setmana passada, passarà a ser el tercer fabricant mundial de smartphones, ja que superarà la xinesa Huawei.


'NSYNC Reunion: The Gang Returns for the 2013 VMAs - Vma\nNsync Reunion Gang Returns\nEn el que és segur que serà la reunió que es va escoltar 'al voltant del món', N Sync va aparèixer a l'escenari dels Video Music Awards del 2013 com a part de l'actuació de Justin Timberlake en honor a la seva victòria en el Premi Michael Jackson Vanguard.\nEnmig d’una representació massiva que englobava tot el cànon de JT, Joey Fatone, Lance Bass, Chris Kirkpatrick i JC Chasez es van aixecar del terra amb una silueta fumada, apareixent al costat de Timberlake per interpretar 'Girlfriend' i 'Bye Bye Bye'. Taylor Swift semblava feble. Lady Gaga va ondular al seu sostenidor de closca. La multitud, en conjunt, va esclatar en aplaudiments. I, després d’interpretar fragments de les dues melmelades, el quartet es va retirar de nou a les ombres.\nLa darrera vegada que 'N Sync va aparèixer a les VMA va ser el 2001, quan Michael Jackson es va unir als nois a l'escenari per a una representació de' Pop '.\nLa vostra guia completa sobre la resurrecció de 'NSYNC\nEls rumors d’una reunió de ‘N Sync s’han remolinat des de fa una setmana, com el pare de Joey Fatone, Joseph Fatone, confirmant que l'espectacle, de fet, continuaria. 'No podia ni dir per què ho fa', va dir Fatone a Radar Online. Per què, en aquest moment de la seva vida. Ara és el seu propi home.\nLa banda, que ha estat trencada des de fa més de deu anys, també es va unir a Twitter Dissabte (24 d'agost), reunint ràpidament més de 100.000 seguidors després d'un sol tuit: 'Mic check, mic check one .. two ... is this thing ?!' L'incursió de l'acte, desaparegut, a les xarxes socials, només va afegir més pes a la fàbrica de rumors.\nDes que es va trencar 'N Sync, Fatone ha aparegut en una sèrie de pel·lícules i programes de televisió, inclosa Hannah Montana de la cantant nominada a la VMA, Miley Cyrus. Lance Bass acull un programa de ràdio anomenat 'Dirty Pop', entre d'altres projectes, amb el qual JC Chasez està treballant Noia Radical , un nou grup de noies de 12 membres i Chris Kirkpatrick van aparèixer a CMT's reality show 'Gone Country'.\nAnnasophia Robb i Josh Hutcherson 2013\ncasualitat la primera cançó del raper\nvull ser com Kanye


Rita Fortuny: “Les dones representen el 50% dels usuaris de videojocs, però encara queda molta feina per fer”\nLa rubinenca Rita Fortuny dirigeix el projecte 'Ugly'.\n‘Ugly’, el videojoc de l’estudi Team Ugly dirigit per la rubinenca Rita Fortuny, de 29 anys, ha guanyat un dels premis GameBCN, un programa de suport a petits estudis del sector per tal que puguin tirar endavant els seus projectes. Un finançament de 3.000 euros, formació i sis mesos de cotreball al Parc de Recerca Creativa del Canòdrom de Barcelona són alguns dels avantatges que podrà tenir Team Ugly, format per la rubinenca Rita Fortuny i els barcelonins David Rodríguez, Gerard Singuerlin i Jaime Vicente.\n- Satisfets per aquest premi?\n- Sí, la llàstima és que amb la pandèmia no hem pogut fer ús de l’espai de cotreball, no sabem si ho podrem aprofitar més endavant. Els diners de moment els farem servir per pagar els músics i fins que no aconseguim més inversió seguirem treballant des de casa per fer una ‘vertical slyse’, el que vindria a ser una part del videojoc molt ben definida per aconseguir inversors per completar el projecte a canvi d’una part dels beneficis.\n- Com és ‘Ugly’?\n- És un joc de puzles, lògica i habilitat en dues dimensions. Un joc de plataformes, però amb una mecànica original i una narrativa profunda poc habitual en aquest tipus de jocs. Es tracta d’anar descobrint la història resolent puzles i té diversos finals alternatius. Es tracten temes desagradables, però amb una estètica cartoon.\n- Sempre t’has dedicat als videojocs?\n- No, jo treballava en projectes d’art i disseny gràfic i m’estic canviant de sector. Els videojocs em motiven més i he decidit que em dedicaré a això professionalment. De fet, començaré a fer un màster sobre producció i animació de videojocs. Ara el que vull és acabar ‘Ugly’, que és un repte difícil, treure alguna cosa i viure i ja seríem molt feliços.\n- En què consisteix la teva feina a ‘Ugly’?\n- Soc la cap del projecte, defineixo el pla de producció, què s’ha de fer en cada moment, organitzo les tasques, aconsegueixo el personal i ho organitzo tot. No faig el disseny gràfic, però sí que hi dono suport i el dirigeixo.\n- La dels videojocs és una indústria molt masculina.\n- És cert, hi ha poques dones a la indústria, però representen el 50% dels usuaris. Queda molta feina per fer, sobretot perquè aquest percentatge es visibilitzi en la indústria i hi hagi més programadores que es dediquin a fer videojocs. Tampoc ajuda que sovint la propaganda i les estratègies de màrqueting estiguin fetes per un perfil d’home molt concret i les dones no se sentin còmodes. A poc a poc, això s’està revertint, ara està de moda fer videojocs on la dona és protagonista i és molt nou, però queda encara molt per fer.


Isidre Fainé serà president de Gas Natural\nRELLEU EN UNA DE LES GRANS EMPRESES ENERGÈTIQUES\nLa Caixa i Repsol tanquen la venda del 20% de la gasista per 3.802 milions\nDilluns, 12/09/2016 | Actualitzada 13/09/2016 - 17:28\nOperació tancada. Criteria, que aglutina les participacions industrials de La Caixa, i Repsol, han segellat un acord per vendre el 20% de Gas Natural (10% cadascuna) a Global Infraestructure Partners (GIP) per un total de 3.802.000 d'euros.\nAlhora, aquesta transacció obre la porta al fet que Isidre Fainé, president de la fundació bancària La Caixa i de Criteria, rellevi Salvador Gabarró a la presidència de la gasista, com a conseqüència dels acords de govern adoptats. Fainé va entrar al consell de la gasista fa més d'un any en substitució de qui va ser vicepresidene de CaixaBank, Joan Maria Nin. Des de llavors es donava per fet que Fainé ocuparia aquest lloc, que no tindrà caràcter executiu.\nFruit dels compromisos adquirits en l'operació de compravenda, el principal accionista, que serà Criteria, amb el 24%, podrà proposar el president. El segon annex dels acords signats entre els venedors i el comprador estableix que és "raonable" que la presidència "correspongui a un dels consellers designats per la part que tingui una participació en el capital de la societat signficativament superior a la de la resta, posició que actualment ostenta Criteria".\nCadascuna de les parts venedores s'embutxaca amb aquesta venda 1.901,3 milions d'euros. La transacció es segella a 19 euros per acció, fet que suposa un 2,6% del preu de tancament d'aquest dilluns. Repsol obté una plusvàlua d'uns 246 milions d'euros amb la venda d'aquesta participació i Criteria, de 218 milions.\nAmb aquesta transacció, que es va conèixer fa 11 dies, es trenca també el pacte parasocial de control a la signatura gasista que mantenien l'entitat financera i la petroliera des del 2000 i que va ser objecte de modificacions posteriors al 2002 i el 2003. Aquest acord, que estableix entre altres coses que la petroliera designa el conseller delegat de la gasista i la Caixa el president; va néixer amb la creació de Gas Natural el 1990, fruit de la fusió entre Gas Madrid (INI i Repsol) i l'antiga Catalana de Gas, el principal accionista era La Caixa.\nEl tàndem accionarial tradicional format per La Caixa i Repsol passarà a ser un triumvirat amb GIP, un fons especialitzat en infraestructures i energia que és el soci de referència de Saeta Yield, la companyia d'energies renovables d'ACS, presidida per Florentino Pérez.\nLes parts han segellat també una sèrie de copromisos de govern corporatiu mitjançant el qual les decisions més importants i estratègiques, com els comptes, les compravendes, el pla estratègic o la política de dividends, s'han de prendre amb majoria reforçada de dos terços. Segons fonts coneixedores de les negociacions, un dels objectius era arribar a un acord o aliança industrial a llarg termini amb GIP i garantir l'estabilitat del capital.\nCriteria mantindrà quatre consellers, mentre que Repsol (20%) en perdrà un i es quedarà amb tres, els mateixos amb què comptarà GIP (20%). A més hi haurà dues vicepresidències: una proposta per la petroliera i una altra pel nou accionista. El signant que redueixi en 10 o més punts percentuals la seva participació "quedarà exclòs del contracte", segons s'estableix en una de les clàusules.\nEn tot cas es defuig la figura de l'acció concertada o pacte parasocial. Si és així, les parts es veurien obligades a llançar una oferta pública d'adquisició d'accions (OPA) sobre el 100% de Gas Natural, tal com estableix la normativa. La Caixa i Repsol, malgrat superar el llindar legal del 30%, es van lliurar en el seu dia d'aquesta obligació gràcies al fet que el ministeri d'Economia dirigit per aquell temps per Rodrigo Rato va introduir una sèrie d'exempcions que aquests complien, però que, amb els canvis, incomplirien.\nDes que van transcendir les negociacions, aquestes s'han accelerat, fins a l'extrem d'acabar aquest mateix dilluns. Tot està condicionat que s'implementin "en els òrgans de Gas Natural els canvis derivats de govern corporatiu" acordats, segons el pacte.\nL'entrada en el capital per GIP encaixa en l'estratègia de l'equip directiu de Gas Natural. A més de que el desembarcament de capital forà ja suposa una bona notícia, es tracta d'un inversor a mitjà i llarg termini, segons fonts del mercat.\nTemes: Naturgy (abans Gas Natural) Salvador Gabarró Isidre Fainé Caixabank - La Caixa


Inici Beques mónUB UB\nAjuts per a la contractació de personal investigador novell (FI-DGR 2020)\nCONVOCATÒRIA PRESENTACIÓ DE SOL·LICITUDS\nPodeu consultar les bases reguladores dels ajuts per contractar personal investigador novell FI-DGR, així com la convocatòria corresponent a l'any 2020, a la pàgina web de l'Agència de Gestió d'Ajuts Universitaris i de Recerca.\nEn el cas d'estudis realitzats a l'estranger, la nota mitjana de l'expedient acadèmic de llicenciatura, grau o màster s'ha de calcular mitjançant l'aplicació del Ministeri d'Educació, Cultura i Esport.\nLa persona sol·licitant és responsable de tramitar el càlcul de la nota mitjana d'acord amb aquest procediment.\nResolució de 10 de desembre de 2019, per la qual es fa pública la llista de sol·licituds prioritzades i excloses:\nEl termini de presentació d'al·legacions serà de l'11 de desembre de 2019 fins el 8 de gener de 2020.\nPublicats els llistats de priorització de les sol·licituds FI 2020, com a resultat de les al·legacions presentades:\nEl termini de presentació de sol·licituds és des del dia 1 al 14 d'octubre de 2019 a les 14 hores.\nLa sol·licitud es presenta per via telemàtica.\nDOCUMENTS CONVOCATÒRIA FI\nCriteris d'avaluació i priorització de les sol·licituds FI 2020 emprats per la Universitat de Barcelona\nImprès de renovació pel segon i tercer any de contracte\nAjuts de suport a departaments i unitats de recerca universitaris per a la contractació de personal investigador predoctoral en formació (FI_SDUR)\nPodeu consultar les bases reguladores dels ajuts FI_SDUR, a la pàgina web de l'Agència de Gestió d'Ajuts Universitaris i de Recerca.\nEl termini de presentació de sol·licituds finalitza el proper dia 28 de novembre de 2019 a les 14 hores.\nDOCUMENTS CONVOCATÒRIA FI_SDUR\nCriteris d'avaluació i priorització de les sol·licituds FI SDUR emprats per la Universitat de Barcelona\n© Universitat de Barcelona Edició: Beques i Ajuts a l'Estudiant\n- Beques de Tercer Cicle -\nÚltima actualització o validació: 28.01.2020


Polèmica per la ‘conspiració’\n18/08/2019 a les 05:27\nRevifa el debat sobre la gestió dels atemptats i vinculació de l’imam de Ripoll amb el CNI || Puigdemont advoca per una comissió “sense secrets” i PP i Cs rebutgen alimentar la controvèrsia\n© Ciutadans davant del punt on es va quedar aturada la furgoneta a la Rambla.\nEn paral·lel als actes d’homenatge a les víctimes en l’aniversari dels atemptats jihadistes de fa dos anys a Barcelona i Cambrils, tant oficials com alternatius, ahir va tornar a aflorar la polèmica política sobre la seua gestió. L’expresident de la Generalitat Carles Puigdemont, que era al capdavant de la Generalitat quan es van produir els atemptats, va demanar a través del seu compte de Twitter que es dediqui “el mateix esforç” que es destina a “tapar les evidències d’una investigació periodística” sobre la vinculació de l’imam de Ripoll, Abdelbaky es-Satty, amb el CNI, a permetre que s’obri una comissió parlamentària on es parli “sense secrets d’estat ni matèria reservada”.\nTambé a Twitter, l’actual president, Quim Torra, va llançar un missatge de suport a les víctimes i va recordar la tasca de Puigdemont, l’aleshores conseller Quim Forn (que divendres va denunciar que el Govern central ha optat per l’“obscurantisme” amb el 17-A) i l’exmajor dels Mossos d’Esquadra Josep Lluís Trapero, actualment pendent de judici per rebel·lió pels fets de l’1 d’octubre.\nPrecisament, el secretari general del Partit Popular de Catalunya, Daniel Serrano, va acusar Torra d’“alimentar una teoria de la conspiració una mica paranoica” i va insistir en el fet que els “únics responsables” d’un atemptat terrorista “sempre són els assassins”.\nPer la seua banda, el secretari general d’Units per Avançar i diputat del grup PSC-Units al Parlament, Ramon Espadaler, va rebutjar sumar-se a “conspiracions” i va subratllar que “l’únic responsable dels atemptats a Barcelona i Cambrils dels quals ara es compleixen dos anys és el terrorisme jihadista”.\nDes de Ciutadans, la líder a Catalunya, Lorena Roldán, va assegurar que el segon aniversari del 17 d’agost és un “dia trist per a la democràcia” i va considerar que s’ha de mostrar “unió, suport i solidaritat” a les víctimes, ser al seu costat perquè siguin les “veritables protagonistes”.\nAixí mateix, l’alcaldessa de Barcelona, Ada Colau, va afirmar en una entrevista a RAC1 que no està d’acord a “alimentar cap teoria de la conspiració”, però va puntualitzar que considera que “no sobra cap comissió d’investigació”. “Les víctimes i els ciutadans tenen dret a conèixer tota la informació”, va subratllar.


El Foro Penal Internacional denuncia que cada mes creix el nombre de persones preses per causes polítiques.\nL'èxode massiu de població Veneçolana a Catalunya "desborda" les entitats que reben multitud de peticions d'ajuda.\nDenuncien la vulneració de drets humans que pateix la població del país.\nLes associacions estan “desbordades” per l’allau de peticions d’assistència que reben fruit de l’èxode massiu que es viu al país.\nL’èxode massiu de població veneçolana que fuig del país cap a Catalunya ha crescut exponencialment en només quatre anys. Aquesta comunitat arriba sense un mínim de recursos, sense lloc on dormir, sense documentació en regla i sense tenir diners per poder alimentar-se.\nAixí ho explica la presidenta de la Asociación Casa Venezuela a Catalunya (Asocaven), Vanesa Sánchez. “Des de fa quatre anys ençà s’ha produït un èxode massiu de població veneçolana per culpa de la violació de drets humans que s’està produint al país amb total impunitat”, remarca.\nAquesta associació rep, a diari, multitud de peticions d’assistència bàsica que desborden les possibilitats de l’entitat. “Les persones ens demanen ajuda perquè no poden menjar, no tenen cap lloc on dormir, no tenen feina... Ens demanen ajuda per viure. Això no era habitual abans”, diu Sánchez.\nÉs per això que Asocaven ha optat per coordinar-se amb altres entitats del territori per unir esforços i poder oferir assistència humanitària a la població immigrant de Veneçuela. La presidenta explica que la seva associació està fent xarxa amb Càritas, el Foro Penal Internacional, el Banc d’Aliments, Lean o Ven Da Tu Mano, entre d’altres.\n“Entre totes les entitats enviem medicaments al país, ajudem presos polítics en tot el tema d’assistència legal, assessorem sobre tràmits per aconseguir l’arrelament, oferim espais d’allotjament, repartim menjar o derivem les demandes de les persones en funció de les seves necessitats perquè puguin ser ateses”, explica la presidenta.\nA tall d’exemple, fa uns 15 anys, la població de Veneçuela a Catalunya rondava les 3.000 persones. A dia d’avui, la comunitat ja supera les 30.000. “L’increment és exponencial”, diu Sánchez. Afegeix: “És un èxode en tota regla”.\nVeneçuela, a més, no havia estat mai un país de cultura migratòria, com Equador o Colòmbia, però des de fa quatre anys això ha canviat. Segons la presidenta, abans, les persones que marxaven del país tenien un pla de ruta, un pla de vida definit. Marxaven per alguna raó, ja fos per estudiar o per treballar. Ara no.\n“Ens preocupa molt quan la immigració no està planificada. Aquesta fugida massiva de la població s’explica per la guerra encoberta que es viu al país. Veneçuela s’ha convertit en un dels països més violents del món”, denuncia Sánchez.\nSobre aquest aspecte, el Foro Penal Internacional denuncia que cada any hi ha 23.000 persones mortes, de les quals, 16.000, són per arma de foc. “La gent no pot viure al país perquè no té diners. Ens han robat els recursos. Hi ha terrorisme d’Estat, el sistema judicial no funciona i l’estructura política està corrupta”, remarca la presidenta.\nEl país té persones preses polítiques amb tortura, no hi ha medicaments, no hi ha aliments i els productes bàsics costen fins a 63 salaris mínims. La portaveu del Foro Penal Internacional a Catalunya, Elisabeth Casañas explica que les taxes de desnutrició al país han augmentat, que la gent no pot fer tres àpats diaris, que hi ha abandonaments infantils i que molta gent menja de les deixalles.\nDavant d’aquest panorama, la comunitat veneçolana és escèptica i veu el futur del seu país a mig o llarg termini. Pensa que Veneçuela tardarà a tornar a ser el país ric que era abans. Mentrestant, la població espera que funcioni el procés de transició democràtica que està per arribar. “Ens han espoliat, tardarem a recuperar-nos. Ara hem de passar una transició”, remarca la pròpia presidenta.\nveneçuela, repressió, ajuda humanitària, immigració, persones refugiades, acollida, drets humans i desigualtat, migracions\nSubmitted by Josep on Dll, 11/02/2019 - 14:41\nCinisme, en el seu estat més pur.


Laura Pérez i Gala Pin\nL'Ajuntament de Barcelona ha invertit 2,9 milions d'euros en la rehabilitació i manteniment de l'edifici municipal del número 25 del carrer Ripoll, on s'ubica la seu de l'espai feminista Ca la Dona, entitat a la qual es va cedir l'edifici durant 20 anys a comptar de 2012.\nFeministes carreguen contra el bisbe de Sant Sebastià per comparar-les amb el dimoni\nEn una roda de premsa aquest dimecres, la regidora de Ciutat Vella, Gala Pin, i la de Feminismes i LGTBI, Laura Pérez, han celebrat que el moviment feminista tingui un espai de referència a la ciutat, i han dit que l'espai cedirà 300 metres quadrats a l'Associació de Joves del districte per fomentar la participació juvenil.\n"Hi ha una bretxa dels usos de l'espai públic i privat de les dones", ha assegurat Pérez, i Pin ha assegurat que el moviment feminista està en un moment d'efervescència amb el suport dels joves que, segons ella, són un motiu de esperança.\nEl consistori ha detallat que la proposta arquitectònica ha configurat espais oberts, polivalents i compartits que s'adaptin a les necessitats i funcionament de l'associació, en un edifici de 1.700 metres quadrats en què s'ha respectat la història de l'edifici.\nPin ha afirmat que l'espai per a joves serà el primer espai de la ciutat que forma part de Programa de Patrimoni Ciutadà d'ús i gestió comunitàries, una nova manera de gestionar el patrimoni municipal impulsada per l'Ajuntament de Barcelona.\nDISTRIBUCIÓ I ESPAIS\nLa planta baixa disposarà d'un espai per a exposició i un centre de documentació, una àrea de treball i una zona de serveis, i l'escala d'accés a la resta de plantes s'ha conservat, adaptant-la a la nova normativa, i, a més, s'ha instal·lat un ascensor.\nEn relació a la planta principal -a la qual es pot accedir des de la plaça 8 de Març-, consta d'un vestíbul amb elements arquitectònics conservats i una passarel·la transparent que mostra els resultats d'excavacions arqueològiques, i també es connecta amb el Jardí Romàntic, que s'ha recuperat i serà públic.\nLa primera planta compta amb espais de treball i zona de serveis comunitaris, la segona disposa d'espais i serveis per a entitats feministes, una sala de conferències i espais polivalents, mentre que la coberta de l'edifici s'ha impermeabilitzat i serà transitable.\nPérez ha explicat que Ca la Dona és un espai de dones on conflueixen experiències de reflexió i "producció de pensaments crítics" a través d'una mirada feminista, a més d'un lloc de referència del Moviment Feminista de Catalunya des del 1975.


Miquel Castelló: Lluitarem per canviar-ho!\nLluitarem per canviar-ho!\nDesprés d’unes setmanes de dedicació quasi exclusiva a preparar els exàmens de la UNED, em retrobo amb la necessitat de deixar per escrit, al meu bloc, algunes reflexions vers alguna de les coses que estan passant.\nRes no ha millorat des de que vaig penjar l’últim escrit, les polítiques neoliberals a Catalunya i a Espanya, plantejades per C i U i el PP aquí i allà, no semblen tenir aturador i, a l’igual que passa a la resta d’Europa, l’economia, lluny de millorar, continua enfonsant-se, com el “Costa Concordia”, fruit de les equivocades i negligents maniobres dels “capitans” de la dreta que governen aquesta gran nau que és Europa i, com a aquell gran creuer, deixant també cadàvers (simbòlics i reals) de persones que, no fa massa temps, disposaven de quasi tot allò que alguns identifiquen amb la felicitat.\nL’aprovació dels pressupostos de la Generalitat per al 2012, és un pas més en la direcció equivocada, a l’igual que ho és la Reforma Laboral aprovada per decret pel Partit Popular. Ni uns ni l’altra aconseguiran reactivar l’economia ni reduir l’atur, finalitats que, segons ens diuen, els que les han aprovat, son el que pretenen aquestes normes legislatives.\nRetallades de recursos per a l’Educació, nova rebaixa de sou als treballadors públics, pujada d’impostos indirectes, inici del copagament sanitari tot això a Catalunya; i a Espanya, un cop més, el PP al govern fa tot el contrari que va dir que faria quan estava a l’oposició, en aquest cas la injusta reforma laboral que permetrà acomiadar els treballadors d’una manera barata i amb facilitat. En fi, una nova tongada en la intenció de canviar el model d’Estat, sense haver-ho explicitat, ni uns ni els altres, abans de guanyar les eleccions.\nL’accelerada pèrdua de drets de ciutadania es va imposant. Educació, atenció a la salut, l’ajut a la dependència, drets laborals, polítiques d’igualtat.... rés no té aturador per al “DOGMA” neoliberal del dèficit i l’endeutament de lo públic. I així, mentre s’obliga des de la Unió Europea (que cada cop té menys d’Unió i més d’Alemanya) a reduir la despesa pública dels Estats membres, amb amenaces constants d’intervenció, el Banc Central Europeu, a les ordres d’aquest mateixos mandataris, no deixa d’injectar diners a la Banca amb crèdits barats que serveixen per a que, aquestes entitats, comprin amb alts interessos el deute dels Estats. Per a l’economia productiva però,no hi ha crèdit. En fi, que si haguessin posat tan d’interès en ajudar l’economia productiva europea, com el que han posat en salvar la gran banca, com deia ma iaia, “otro gallo cantaría”.\nI quan pensàvem que poques coses més podrien incrementar el nostre estat d’indignació permanent, ens trobem amb la repressió brutal a València contra estudiants d’institut (catorze a divuit anys), que protestaven per les retallades al sistema educatiu públic en aquella Comunitat. Retallades, cal afegir, que han vingut com a conseqüència d’un espoli del diner públic efectuat per dirigents vinculats a tota mena de casos de corrupció, a obres faraòniques i innecessàries, o a despeses realitzades a major glòria política d’aquells que les autoritzaven. Ho he de confessar, les imatges d’aquestes últimes hores a València, m’han generat per igual sentiments de ràbia i impotència per una banda, i d’admiració per l’altra.\nRàbia i impotència al veure com “armaris de tres portes” amb escuts i tota mena de proteccions físiques, i amb porres d’un metre (diuen que les porres de la democràcia son més llargues que les de la dictadura), carregaven contra nois i noies, molts d’ells menors d’edat, sense pietat pel simple fet de reclamar el dret a una educació pública de qualitat. Uns policies que actuaven així animats per comandaments que consideren “enemics” als manifestants, i seguint instruccions de responsables polítics com la Delegada del Govern a València.\nAdmiració, d’altra banda, en veure que malgrat les amenaces i els cops, hi ha joves que no estan disposats a resignar-se a tenir un futur que, en aquests moments, es planteja molt negre. Ells haurien de ser l’exemple a seguir.\nTot el que està passant en aquests moments a Catalunya i Espanya ens mostra amb claredat que ni les polítiques ni les actituds dels actual governants, tenen res a veure amb les que hi havia abans, tot i que molts han destinat molts d’esforços a confondre als ciutadans afirmant lo contrari.\nPublicat per Miquel Castelló a 8:36 p. m.\nEtiquetes de comentaris: estat del benestar, política


IB3 | ‘El Chapi’ Ferrer somriu després de salvar el càrrec\n‘El Chapi’ Ferrer somriu després de salvar el...\tPortada > notícies > ‘El Chapi’ Ferrer somriu després de salvar el càrrec notícies\t‘El Chapi’ Ferrer somriu després de salvar el càrrec Actualitat del Mallorca\nA pesar d’empatar al Carlos Tartiere, el Mallorca es consolida com a coer de Segona Divisió. Amb aquest panorama, el primer dia de feina de la setmana a la ciutat esportiva del Mallorca no ha estat precisament una festa. Les úniques rialles que hem vist han estat les del Chapi Ferrer. L’entrenador va salvar el càrrec empatant ahir a Oviedo.\nEl Mallorca és coer de la Segona Divisió per segona setmana consecutiva